# Balatonszőlős Község

Önkormányzata

****

**Polgármester**

**8233 Balatonszőlős, Fő u. 9.**

Szám: …………/2017

Előkészítő: Magyari Zsuzsa

**ELŐTERJESZTÉS**

**A Képviselő-testület 2017. május 16-i ülésére**

**Tárgy: Az Önkormányzat 2016. évi gazdálkodásáról szóló beszámoló elfogadása**

Az Államháztartási törvény alapján a Polgármester a Képviselő-testület elé terjeszti a Jegyző által elkészített rendelettervezetet úgy, hogy az a Képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen.

Ennek a törvényi kötelezettségnek teszünk eleget a 2016. évi gazdálkodásról szóló beszámoló előterjesztésével.

**Az Önkormányzat feladatellátás általános értékelése:**

Balatonszőlős Község Önkormányzata az önkormányzati törvényben előírt kötelező feladatait 2016. évben is el tudta látni, az önként vállalt feladatok ellátása mellett. Az Önkormányzat a számláit határidőben fizette, az előkészített beruházásai és felújításai forráshiány miatt nem maradtak el. Az Önkormányzatnak likviditási gondjai nem voltak. A 2016. év során a Képviselő-testület a 2016. évi költségvetésről szóló 1/2016. (II.24.) önkormányzati rendeletet 4 alkalommal módosította.

**Mérlegtételek alakulása**

Az Önkormányzat 2016. december 31. állapot szerinti vagyoni és pénzügyi helyzetét az éves beszámoló könyvviteli mérlege mutatja (1. melléklet).

Az Önkormányzat 2016. december 31-i fordulónappal összeállított könyvviteli mérlegének főösszege 382.505.959 Ft, mely a bázis évhez viszonyítva, 325.618.385 Ft, + 17,47 %-os, volumenében 56.887.574 Ft növekedést jelent.

Az eszközök állományának alakulása:

|  |  |  |  |  |
| --- | --- | --- | --- | --- |
| **A.) Nemzeti vagyonba tartozó befektetett eszközök** |  |  | **345.187.430 Ft** | **90,3 %** |
| **B) Nemzeti vagyonba tartozó forgóeszközök** |  |  | **12.375 Ft** | **0,0 %** |
| **C.) Pénzeszközök** |  |  | **34.515.214 Ft** | **9,0 %** |
| **D.) Követelések** |  |  | **2.661.651 Ft** | **0,7 %** |
| **E.) Egyéb eszközoldali sajátos elszámolások** |  |  | **1.000 Ft** | **0,0%** |
| **F.) Aktív időbeli elhatárolások** |  |  | **128.289 Ft** | **0,0 %** |
| **Eszközök összesen:** |  |  | **382.505.959 Ft** | **100,0 %** |

A befektetett eszközök állományának alakulása

|  |  |  |  |
| --- | --- | --- | --- |
| **Megnevezés** | **2015. év (Ft)** | **2016. év (Ft)** | **Változás %-a** |
| Immateriális javak | 0 | 0 | 0,0 |
| Tárgyi eszközök | 357.546.493 | 339.458.020 | 94,9 |
| Befektetett pénzügyi eszközök | 5.729.410 | 5.729.410 | 100,0 |
| Koncesszióba, vagyonkezelésbe adott eszközök | 0 | 0 | 0,0 |
| Befektetett eszközök összesen | 363.275.903 | 345.187.430 | 95,0 |

A befektetett eszközök nettó értéke a 2015. évi 363.275.903 Ft-ról 2016. évben 345.187.430 Ft-ra csökkent. A csökkenés elsősorban a tárgyi eszközökön belül az ingatlanok soron jelentkezik, értékesítés és az elszámolt értékcsökkenés miatt.

A befektetett pénzügyi eszközök állománya 5.729.410 Ft, melynek részletezését a 16. számú melléklet tartalmazza.

A forgóeszközök között a készletek és az értékpapírok állományának változása látható. 2016. december 31-én az Önkormányzat értékpapír állománnyal nem rendelkezett.

A pénzeszközök állománya 2016. december 31-én 34.515.214 Ft, mely a bázis évhez viszonyítva (13.252.779 Ft) 160,4 %-os növekedést mutat.

A követelések állománya 2.661.651 Ft, melynél az előző évhez viszonyítva (3.196.574 Ft) 16,73 %-os csökkenés látható.

A sajátos eszközoldali és forrásoldali elszámolások mérlegsorokon a költségvetés terhére el nem számolható kifizetések, bevételek jelennek meg.

Az aktív és passzív időbeli elhatárolások a 2014. január 1-től bevezetett pénzügyi számvitelben jelennek meg, a költségvetési számvitelben nem alkalmazható.

A források állományának alakulása

|  |  |  |  |
| --- | --- | --- | --- |
| G) | Saját tőke | 322.975.947 Ft | 84,4 % |
| H) | Kötelezettségek | 3.643.023 Ft | 1,0 % |
| I) | Kincstári számlavezetéssel kapcsolatos elszámolások | 0 Ft | 0,0 % |
| J) | Passzív időbeli elhatárolások | 55.886.989 Ft | 14,6 % |
|  | **Források Összesen:** | **382.505.959 Ft** | **100,0%** |

A saját tőke az Önkormányzat rendelkezésére álló vagyon nagyságát és az eredmény változását mutatja.

A kötelezettségek állománya az előző évihez képest mintegy 3%-al nőtt, ami elsősorban a hátralékos szállítóállományból adódik.

Az Önkormányzat maradvány-kimutatását a 3. számú melléklet tartalmazza. Az Önkormányzat összes maradványa 2016. december 31-én 34.311.569 Ft, mely az előző évi 12.755.707 Ft-hoz képest 169 %-os növekedést mutat. Az önkormányzat költségvetési maradványa 11.809.550 Ft összegben kötelezettséggel terhelt, így a szabadon felhasználható maradvány 22.502.019 Ft, viszont a 2017. évi költségvetésben 33.500.000 forint maradvány már bevonásra került.

**Költségvetési adatok alakulása**

A részletes mellékletek alapján készült főösszesítő (4. számú melléklet) összevontan tartalmazza az Önkormányzat gazdálkodásának fő bevételi és kiadási adatait. Összességében az Önkormányzat bevételei és kiadásai a módosított előirányzatokon belül alakultak, a bevételek 99,9 %-os, a kiadások pedig 81,4 %-os szinten teljesültek, a költségvetési többlet (tárgyévi maradvány) 34.311.569 Ft.

Az 5. számú melléklet összességében mutatja be az Önkormányzat bevételeinek alakulását.

Az Önkormányzat bevételei összességében 99,9 %-os szinten teljesültek, ezen belül a költségvetési bevételek 99,8 %-os, a finanszírozási bevételek 100 %-os szinten teljesültek. A működési célú támogatások államháztartáson belülről bevételek 100 %-os szinten teljesültek, ezen belül az önkormányzat működési támogatásai (állami támogatások) 100 %-os, az egyéb működési célú támogatások államháztartáson belülről szintén 100 %-os szinten teljesültek. Az állami támogatások eredeti előirányzata 2016. évben 22.626.310 Ft volt, 2016. év során 5.168.997 Ft összegben kerültek megállapításra működési célú többletforrások az Önkormányzat részére a központi költségvetésből, ilyen többletforrások voltak elsősorban a pénzbeli szociális ellátások kiegészítése, a bérkompenzáció, a szociális ágazati pótlék. Az egyéb működési célú támogatások között a támogatott projektekhez kapcsolódó működési kiadások támogatása, közcélú foglalkoztatás támogatása jelenik meg.

Felhalmozási célú támogatások államháztartáson belülről bevételek 100 %-os szinten teljesültek, ez az adóság konszolidációban részt nem vett önkormányzatok támogatása, utak-, felújítására kapott támogatás.

A saját bevételek közül legnagyobb arányú a közhatalmi bevételek, ezen belül is a helyi adó bevételek, melyek a költségvetési bevételek 21,82 %-át teszik ki. A közhatalmi bevételek a 2016. évre eredetileg tervezett szint felett teljesültek 134,5 %-os szinten. Az előző évi adóbevételekhez (13.101 eFt) viszonyítva mintegy 6,1 %-os növekedés jelentkezik.

Közhatalmi bevételek alakulása:

|  |  |  |  |
| --- | --- | --- | --- |
| **Megnevezés** | **2015. évi teljesítés (Ft)** | **2016. évi teljesítés (Ft)** | **Változás %-a** |
| Telekadó | 241.000 | 345.886 | 143,5 % |
| Magánszemélyek kommunális adója | 6.062.000 | 6.098.756 | 100,6 % |
| Iparűzési adó | 4.189.000 | 5.055.388 | 120,6 % |
| Gépjárműadó | 1.992.000 | 2.173.032 | 109,0 % |
| Személyek utáni idegenforgalmi adó | 61.000 | 75.370 | 123,5 % |
| Egyéb közhatalmi bev.(bírság, pótlék) | 556.000 | 152.041 | 27,3 % |
| Közhatalmi bevételek összesen | 13.101.000 | 13.900.473 | 106,1 % |

A működési bevételek 100 %-os szinten teljesültek.

A felhalmozási célú átvett pénzeszközök 100,1 %-os szinten teljesültek.

Az Önkormányzatnak visszatérítendő támogatása a járda építésére elnyert pályázat elszámolásából adódott, tekintettel arra, hogy a műszaki ellenőrzési feladatot az építési szerződés alapján a kivitelező vállalat végezte el, ez 139.293 Ft visszafizetési kötelezettséget jelent.

Az Önkormányzat finanszírozási bevételei között jelenik meg az előző évi maradvány igénybevétele, a bankbetét megszüntetése, és az állami támogatás megelőlegezése.

Az Önkormányzat bevételeinek részletezését az 5. számú melléklet mutatja be.

Az Önkormányzat működési kiadásainak részletezését a 6. számú melléklet tartalmazza.

Az Önkormányzati feladatok működési kiadásai összességében 94,3 %-os szinten teljesültek, melyek összességében a kiemelt előirányzatokon belül alakultak. Előirányzat túllépés egy feladaton sem mutatkozik.

Az önkormányzati támogatások alakulását a 7. számú melléklet mutatja be, melynél az előirányzathoz viszonyítva a teljesítés 95,7 %-os.

A támogatások, pénzeszköz átadások a módosított előirányzaton belül teljesültek.

A szociális juttatások összességében a tervezett szinten belül teljesültek.

Visszatérítendő támogatást, kölcsönt az Önkormányzat nem nyújtott 2016-ban.

Az Önkormányzat kiadásainak szerkezetét vizsgálva megállapítható, hogy 2016. évben a költségvetési kiadásnak mindössze a 89,54 %-át teszik ki a működési kiadások. Ezek tartalmazzák az Önkormányzat működésének költségeit, valamint a kiadások teljesítését.

A költségvetési kiadások alakulása 2015. és 2016. években

|  |  |  |  |
| --- | --- | --- | --- |
| **Megnevezés** | **2015. év (Ft)** | **2016. év (Ft)** | **%** |
| Személyi juttatások | 10.578.312 | 10.030.095 | 94,8 % |
| Munkaadót terhelő járulékok | 2.513.553 | 2.625.665 | 104,4 % |
| Dologi kiadások | 21.661.404 | 12.762.321 | 58,9 % |
| Elvonások, befizetések | 58.797 | 139.293 | 236,9 % |
| Egyéb működési célú támogatások áh-n belülre | 6.942.318 | 8.853.132 | 127,5 % |
| Egyéb működési célú támogatások áh-n kívülre | 1.897.393 | 1.854.374 | 97,7 % |
| Működési célú visszatérítendő támogatások, kölcsönök nyújtása áh-n kívülre | 0 | 0 | 0 |
| Ellátottak pénzbeli juttatásai | 299.463 | 1.569.893 | 524,2 % |
| **Működési kiadások összesen** | **43.951.240** | **37.834.773** | **86,0 %** |
| Beruházások | 3.568.742 | 3.372.815 | 94,5 % |
| Felújítások | 40.716.616 | 1.021.443 | 2,5 % |
| Egyéb felhalm.célú támogatások áhb | 11.678.310 | 21.000 | 0,1 % |
| Egyéb felhalmozási célú támogatások áh-n kívülre |  |  |  |
| Felhalmozási célú támogatások, kölcsönök nyújtása áh-n kívülre | 0 | 0 | 0 |
| **Felhalmozási kiadások összesen** | **55.963.668** | **4.415.258** | **7,8 %** |
| **Költségvetési kiadások összesen** | **99.914.908** | **42.250.031** | **42,2 %** |

Az Önkormányzatnál összességében a működési kiadások 14 %-kal csökkentek az előző évi szinthez viszonyítva.

A felhalmozási kiadások alakulását a 8. számú mellékletben mutatjuk be. A tervezett felhalmozási kiadások összességében 91,6 %-os szinten teljesültek.

Beruházások tekintetében jelentős volt a közösségi ház bútorának beszerzése, a járda végszámla rendezése.

Fejlesztési kiadások között legjelentősebb volumenű volt a Bakonykarszt Zrt által üzemeltetett szivattyú felújítása.

Az államháztartási törvény 91. §-a alapján a helyi önkormányzat zárszámadásának előterjesztésekor a képviselő-testület részére tájékoztatásul a következő mérlegeket, kimutatásokat kell bemutatni:

* a helyi önkormányzat költségvetési mérlegét közgazdasági tagolásban (9. számú melléklet),
* a pénzeszközének változását (17. számú melléklet),
* a többéves kihatással járó döntések számszerűsítését évenkénti bontásban és összesítve (11. számú melléklet),
* a közvetett támogatásokat tartalmazó kimutatásokat (13. számú melléklet),
* az adósság állományát lejárat, a Stabilitási tv. 3. §-a szerinti adósságot keletkeztető ügyletek bel- és külföldi irányú kötelezettségek szerinti bontásban (12. számú melléklet),
* a vagyonkimutatását (15., 15/a., 15/b., 15.c. számú melléklet),
* az önkormányzat tulajdonában álló gazdálkodó szervezetek működéséből származó kötelezettségeket, a részesedések alakulását (16. számú melléklet).

Továbbá a Stabilitási tv. 3. §. (1) bekezdése szerinti adósságot keletkeztető ügyleteknek és a saját bevételeknek a költségvetési évet követő három év tervezett bevételi és kiadási előirányzatainak keretszámait főbb csoportokban, és a tervszámoktól történő esetleges eltérés indokait (14. számú melléklet).

A 9. számú melléklet tájékoztató jelleggel bemutatja a működési és a felhalmozási célú bevételek és kiadások alakulását mérlegszerűen egymástól elkülönítetten, de együttesen egyensúlyban.

Az összesített mérleg alapján megállapítható, hogy a működési többlet fedezetet biztosított a felhalmozási kiadásokra és összességében 34.311.569 Ft többlettel (maradvánnyal) zárta az évet az önkormányzat.

Az önkormányzat pénzeszközeinek változását a 17. számú mellékletben mutatjuk be, mely szerint 2016. évben 21.262.435 Ft-tal nőtt a pénzeszközök állománya.

A 11. számú melléklet bemutatja az önkormányzat többéves kihatással járó döntéseinek számszerűsítését célok szerint évenkénti bontásban, valamint összesítve, mely az Önkormányzatnak nincs.

A 12. számú melléklet bemutatja az Önkormányzat belföldi adósságállományának alakulását, mely 2016. december 31-i állapot szerint az Önkormányzatnak nincs hitelállománya.

A 13. számú melléklet bemutatja a 2016. évi közvetett támogatásokat a jogszabályi előírásnak megfelelő tartalommal, mely tartalmazza az építményadó, a telekadó, az iparűzési adó, az idegenforgalmi adó, a gépjárműadó adókedvezményét, adómentességét, és a helyiségek hasznosításából származó bevételből nyújtott kedvezmény, mentesség összegét.

Az adómentességek, adókedvezmények a törvény illetve törvényi felhatalmazás alapján a helyi adórendelet alapján kerültek megállapításra, az ebből adódó 2016. évi tényleges bevétel kiesés összege 1.182.000 Ft. Az önkormányzatnál az adómentességeken, adókedvezményeken kívül más jogcímen közvetett támogatás nem jelenik meg.

A 14. számú melléklet alapján a Stabilitási törvény szerint az Önkormányzatnak további adósságot keletkeztető ügylete nincs. A saját bevételeken belül a helyi adó bevétel a tervezetett meghaladóan teljesült.

A 15. számú melléklet az ingatlanvagyon alakulását mutatja be összesítetten, a részletes vagyonkimutatás a Hivatalban megtekinthető, terjedelmi okokból nem került csatolásra.

A 15/a,b. számú melléklet az Önkormányzat vagyonkimutatását tartalmazza a 4/2013. (I.11.) kormány rendeletben meghatározott bontás szerint, tehát tartalmazza az önkormányzat vagyonát törzsvagyon (forgalomképtelen és korlátozottan forgalomképes), illetve üzleti vagyon bontásban, valamint az önkormányzat vagyonáról szóló 17/2014. (III.5.) önkormányzati rendeletben meghatározott forgalomképtelen vagyonból a nemzetgazdasági szempontból kiemelt jelentőségű vagyon elemeket.

A 15/c. számú melléklet az immateriális javak és tárgyi eszközök alakulását mutatja be számviteli csoportosításban. Ezek a táblázatok tájékoztatást nyújtanak arról, mely eszközcsoportokban milyen változás történt a gazdálkodási év során.

A 16. számú melléklet bemutatja a részesedések, értékpapírok állományát.

A 10. számú melléklet összesítve bemutatja az Önkormányzat kötelező, önként vállalt, állami (államigazgatási) feladatainak megbontását.

Az Önkormányzatnak Európai Uniós forrása és abból megvalósuló projekt 2016 évben nem volt.

Összességében a költségvetés végrehajtásáról megállapítható, hogy a gazdálkodás pénzügyi egyensúlya biztosított volt. A képviselő-testület a döntéseivel a gazdálkodás stabilitásának megtartására törekedett. Az éves gazdálkodás során fő célkitűzés volt az önkormányzat kötelező feladatainak biztosítása, a fejlesztési célok megvalósítása a pályázati lehetőségek maximális kihasználása mellett.

Kérem a tisztelt Képviselő-testületet, hogy az előterjesztést megvitatni és a rendelettervezetet elfogadni szíveskedjenek.

A 2013 január 1.-én hatályba lépő, A Közös Önkormányzati hivatal létrehozásáról szóló megállapodásra hivatkozva, kérem a képviselőtestületet, hogy a Közös Hivatal 2016 évre szóló beszámolóját a melléklet alapján hagyja jóvá.

Balatonszőlős, 2017. május 11.

Mórocz László

polgármester

**HATÁROZATI JAVASLAT**

**…………/2017.(V.16.) sz. határozati javaslat:**

Balatonszőlős Község Önkormányzatának Képviselő-testülete hozzájárul a Közös Önkormányzati Hivatal 2016 évre vonatkozó költségvetési beszámolójának jóváhagyásához a melléklet alapján.

Felelős: Mórocz László

Határidő: azonnal

**Balatonszőlős Község Önkormányzat Képviselő-testületének**

**…/2017. (…...) önkormányzati rendelete**

**az önkormányzat 2016. évi költségvetési gazdálkodási beszámolójáról**

Balatonszőlős Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §** A rendelet hatálya a Képviselő-testületre, annak tagjaira, az Önkormányzatra terjed ki.

**2. §** A Képviselő-testület a község 2016. évi gazdálkodásának beszámolóját a 4. mellékletnek megfelelően:

|  |  |
| --- | --- |
| **63.693.715** | **forint teljesített költségvetési bevétellel** |
| **121.698.268** | **forint teljesített finanszírozási bevétellel, ebből** |
| **12.756.000** | **forint teljesített belső hiány finanszírozási bevétellel** |
| **108.942.265** | **forint teljesített külső hiány finanszírozási bevétellel** |
| **42.250.031** | **forint teljesített költségvetési kiadással** |
| **108.830.380** | **forint teljesített finanszírozási kiadással** |
| **34.311.569** | **forint költségvetési maradvánnyal** |

elfogadja.

**3. § (1)** A Képviselő-testület az Önkormányzat 2016. december 31-i mérlegfőösszegét az 1. mellékletben szereplő mérleg adatai alapján 382.505.959 Ft-ban állapítja meg.

**(2)** A Képviselő-testület az Önkormányzat eredmény-kimutatását a 2. melléklet szerint jóváhagyja, mely szerint a mérleg szerinti eredmény összege -2.642.438 Ft.

**(3)** A Képviselő-testület az Önkormányzat 2016. évi összevont maradvány-kimutatását a 3. mellékletnek megfelelően jóváhagyja, melyben a maradvány összege 34.311.569 Ft.

**4. §** Az Önkormányzatnál kimutatott szabadon felhasználható tárgyévi pénzmaradvány összegét tartalékba helyezi.

**5. §** A Képviselő-testület az Önkormányzati bevételi előirányzatok teljesítését az 5. melléklet, a működési kiadási előirányzatok teljesítését a 6., 7. mellékletek szerinti részletezésben jóváhagyja.

**6. §** A Képviselő-testület az Önkormányzat felhalmozási kiadások előirányzatának teljesítését a 8. melléklet szerinti részletezésben jóváhagyja.

**7. §** A Képviselő-testület jóváhagyja a helyi önkormányzatok általános működéséhez és ágazati feladataihoz kapcsolódó támogatások és a központosított támogatások költségvetési törvény előírásai szerinti elszámolásait a 18., 18/a., 18/b. mellékletnek megfelelően.

**8. §** A Képviselő-testület jóváhagyja az Önkormányzat összevont költségvetési mérlegét a 9. melléklet, a többéves kihatással járó döntések számszerűsítését évenkénti bontásban és összesítve a 11. melléklet, az adósság állományát lejárat, a Stabilitási tv. 3. §-a szerinti adósságot keletkeztető ügyletek bel- és külföldi irányú kötelezettségek szerinti bontásban a 12. melléklet, a közvetett támogatásokat tartalmazó kimutatásokat a 13. melléklet, a vagyonkimutatását a 15.,15/a,b. melléklet, és a pénzeszközének változását a 17. melléklet szerint, a Stabilitási tv. 3. §. (1) bekezdése szerinti adósságot keletkeztető ügyleteknek és a saját bevételeknek a költségvetési évet követő három év tervezett bevételi és kiadási előirányzatainak keretszámait és teljesítését főbb csoportokban a 14. melléklet, a részesedések és értékpapírok állományát a 16. melléklet szerint.

**9. §** A Képviselő-testület a zárszámadási rendelet tájékoztató jellegű mellékleteit az alábbiak szerint jóváhagyja:

Immateriális javak, tárgyi eszközök és üzemeltetésre, kezelésre átadott, koncesszióba adott, vagyonkezelésbe vett eszközök állományának alakulása 15/c. melléklet, a kötelező az önként vállalt és államigazgatási feladatok szerinti megbontást a 10. melléklet.

**10. § (1)** A rendelet a kihirdetését követő napon lép hatályba.

**(2)** A rendelet hatályba lépésével egyidejűlega 2016. évi költségvetésről szóló 1/2016.(II.24.) rendelet, és az azt módosító 4/2016.(VII.5.), 7/2016.(IX.26.), 10/2016.(XII.16.), 4/2017. (II.27.) rendelet hatályát veszti.

Mórocz László dr. Tárnoki Richárd

polgármester jegyző

A rendelet kihirdetve: 2017. május

dr.Tárnoki Richárd jegyző

Általános indokolás

A helyi önkormányzatok 2016. évi zárszámadásának elkészítésével kapcsolatos előírásokat az államháztartásról szóló 2011. évi CXCV. törvény (továbbiakban: Áht.), az államháztartásról szóló törvény végrehajtásáról rendelkező 368/2011. (XII.31.) Korm. rendelet, valamint az államháztartás számviteléről szóló 4/2013. (I.11.) Korm. rendelet tartalmazza.

A zárszámadás bemutatja a költségvetés bevételi és kiadási előirányzatainak teljesítését, a maradvány elszámolását önkormányzatra összesítve, ezen belül a működési, felújítási, beruházási feladatok teljesítését. Az önkormányzati vagyon változását és aktuális állapotát.

Részletes indokolás

1. §-hoz

Meghatározza a rendelet hatályát.

1. §-hoz

Meghatározza az önkormányzat bevételi és kiadási főösszegét, ezen belül a költségvetési bevételek, kiadások, finanszírozási bevételek, kiadások és a maradvány összegét.

1. §-hoz

Meghatározza az önkormányzat konszolidált mérlegének főösszegét, a konszolidált eredmény-kimutatást, és összevont maradvány-kimutatást.

1. §-hoz

Meghatározza a felhasználható maradvány összegét az Önkormányzat vonatkozásában.

1. §-hoz

Meghatározza a bevételi és kiadási előirányzatok teljesítésének részletezését tartalmazó mellékleteket.

1. §-hoz

Meghatározza a beruházási, felújítási előirányzatok teljesítésének részletezését tartalmazó mellékleteket.

1. §-hoz

Meghatározza a helyi önkormányzatok általános működéséhez és ágazati feladataihoz kapcsolódó támogatások és a központosított támogatások költségvetési törvény előírásai szerinti elszámolását tartalmazó mellékleteket.

1. §-hoz

Meghatározza, hogy az Áht. 91. §.-a alapján a Képviselő-testület részére a zárszámadás előterjesztésekor kötelezően benyújtandó mérlegeket, kimutatásokat a rendelet-tervezet mely mellékletei tartalmazzák.

1. §-hoz

Meghatározza a rendelet-tervezet tájékoztató jellegű mellékleteit.

1. §-hoz

Hatályba léptető, illetve hatályon kívül helyező rendelkezéseket tartalmazza.